Bekende eiendomsagent dood in woonstel gevind | Netwerk24
Deur Warda Meyer 01 November 2019 19:20
Elbie Gerber, direkteur van Seeff-StrandFoto: Facebook
’n Bekende eiendomsagent van die Strand, is Vrydagoggend dood in sy woonstel aangetref.
Eldie Gerber (56) se lyk is omstreeks 10:40 in sy Beachroad-woonstel in die Strand aangetref met veelvuldige kopbeserings.
Die Wes-Kaapse-polisie het bevestig dat die 56-jarige man in die woonstel gekry is en dat die voorval ondersoek word.
“Die ondersoekspan het inligting opgevolg en ’n verdagte aangekeer. Die 30-jarige verdagte is naby die moordtoneel aangekeer terwyl hy steeds in besit van die slagoffer se eiendom was,” het kol. Andrè Traut gesê.
Volgens Traut sal die verdagte Maandag in die landdroshof in Die Strand verskyn op ’n aanklag van moord.
Huldeblyke stroom op sosiale media in vir Gerber.
Familie en vriende het op Facebook hul ongeloof en skok uitgespreek oor die manier waarop hy gesterf het.
Meer oor: Seeff | Eldie Gerber | Strand | Woonstel | Dood | Sterfgeval | Polisie-Ondersoek